Серж Ибака

Серж Ионас Ибака Нгобила, sergeibaka.comSerge Ibaka Draft 2008 Profile, nba.com (, 1989 оны есдүгээр сарын 18-нд, БНКУ-ын Браззавиль хотод төрсөн) — Конго гаралтай Испанийн сагсан бөмбөгчин бөгөөд Оклахома Сити Тандер болон Испанийн шигшээ багийн хүчний довтлогч болон төвийн байрлалд тоглогдог.

Товч намтар
Гэр бүл
Ибака ах, эгч дүүс нийлээд 18-уулаа бөгөөд эцэг эх хоёр нь сагсан бөмбөгийн тоглогчид байжээ. Эцэг нь хүүгээ Ардчилсан Конгын шигшээд, эх нь Бүгд Найрамдах Конгын шигшээд тоглуулах эсрэг тэсрэг байр суурьтай байдаг байжээ.

НБА
Ибака 2008 оны драфтаар 24 дэх сонголтоор Сиэтл Суперсоникс (одоогийн Оклахома Сити Тандер) багт хоёр жилийн гэрээгээр элссэн. Хөгжөөн дэмжигчид нь түүнийг "Иблока" хэмээдэг бол багийнхан нь "Нисдэг Конго" дуудах нь олонтаа. Цагирагт довтлох, бөмбөгөнд хаалт тавилтаараа бусдаас онцгойрдогтой холбоотой ингэж дууддаг.

2011 оны хоёрдугаар сарын 19-нд Цагирагт довтлох үзүүлбэрийн тэмцээнд өрсөлдөв. Тус тэмцээний эхний шатанд торгуулын шидэлтийн зурааснаас ("штраф" хэмээн хэлж заншсан) үсэрч цагирагт тохож байв. Гэвч Блэйк Гриффинд ялагдсан.

Тэрээр Денвер Наггетс багтай хийсэн тоглолтонд 14 оноо, 15 бөмбөг авалт, 11 хаалт тавилт хийснээр анхны трипл-даблаа хийжээ.nba.com Notebook: Thunder 124, Nuggets 118
Тандер багтай байгуулсан гэрээгээ 2012 оны наймдугаар сард дөрвөн жилээр 48 сая доллараар сунгажээ.

2012-13 оны улиралд 9.1 оноо, 7.7 бөмбөг авалт, 3.0 хаалт (энэ үзүүлэлтээр тэргүүлсэн) тавилтыг дунджилж улирлын шилдэг хамгаалан тоглогчийн уралдаанд тэргүүлэгч Леброн Жэймс болон Марк Газолын нарын удаад оржээ.

Шигшээ баг
2011 оны долоодугаар сарын 15-нд Испани улсын иргэн болж шигшээ багт хүчин зүтгэж эхэлсэн. Лондоны олимпын мөнгө, 2011 оны ЕАШТ-ий алтан медальтай.

Эшлэл

Холбоос
Профайл - NBA.com
Профайл - Испанийн лиг 
 Цагирагт довтлох үзүүлбэрийн ялагч болсон нь

Ангилал:1989 онд төрсөн
Ангилал:Испанийн сагсан бөмбөгчин
Ангилал:2012 оны зуны олимпод оролцогч
Ангилал:НБА-гийн тоглогч
Ангилал:Испанийн шигшээ багийн сагсан бөмбөгчин
Ангилал:Испанийн олимпын мөнгөн медальтан
Ангилал:Сагсан бөмбөгийн төвийн тоглогч
Ангилал:Оклахома Сити Тандер багийн тоглогч
Ангилал:Испаничууд